เรื่องร้องเรียน: นำ้ท่วมในหมู่บ้านซอยนาคนิวาส48 แยก14-14 ครับนำ้ไม่ลงเลย ปั้มนำ้ปากซอยนาคนิวาส 48 แยก14 ไม่ทำงานรึเปล่าครับ ความสูงระดับหน้าแข้ง น้ำท่วมมาแล้วน้อยกว่า 1 วัน
การดำเนินการของเจ้าหน้าที่: เนื่องจากฝนตกหนัก ตกต่อเนื่อง ปริมาณฝนในพื้นที่เขตลาดพร้าว 140 มม./ชม. ระดับน้ำในคลองสายหลักมีระดับสูง เช่น คลองลาดพร้าว คลองทรงกระเทียม ระดับน้ำเอ่อล้นสันเขื่อนเข้าท่วมทางเดินริมคลองและมีขยะครัวเรือน เช่น ถุงพลาสติก ขวดน้ำ ปิดกั้นทางน้ำไหลช่องตะแกรงระบายน้ำ ส่งผลให้น้ำระบายได้ช้า ทั้งนี้ เจ้าหน้าที่เขตลาดพร้าว ได้เดินเครื่องสูบน้ำเต็มกำลังสูบทุกจุดในพื้นที่เก็บขยะหน้าช่องตะแกรงระบายน้ำ เพิ่มประสิทธิภาพการระบายน้ำ และการควบคุมระดับน้ำในคลองลาดพร้าว คลองทรงกระเทียม อยู่ในความดูแลของสำนักการระบายน้ำ เจ้าหน้าที่เขตลาดพร้าวได้ประสานให้เจ้าหน้าที่สำนักการระบายน้ำประจำสถานีสูบน้ำคลองดังกล่าวเดินเครื่องสูบน้ำเต็มกำลังสูบ เพื่อลดระดับน้ำในคลอง รองรับปริมาณน้ำฝนที่ทางสำนักงานเขตลาดพร้าวเร่งการระบาย จนสถานการณ์กลับเข้าสู่สภาวะปกติ ทั้งนี้ สำนักงานเขตลาดพร้าว ปัจจุบันได้รับจัดสรรงบประมาณในการปรับปรุงถนนและท่อระบายน้ำซอยดังกล่าว ซึ่งคาดว่าจะเริ่มดำเนินการในเดือนสิงหาคม 2566 ระยะเวลาดำเนินการ 200 วัน และได้รับจัดสรรงบประมาณเพื่อจ้างเหมาขุดลอกคลองสองตอนและคลองเสือน้อยในความดูแลที่เชื่อมต่อกับคลองทรงกระเทียมและคลองลาดพร้าว ซึ่งจะช่วยเพิ่มประสิทธิภาพในการรับน้ำและระบายน้ำต่อไปยังคลองทรงกระเทียมและคลองลาดพร้าวได้รวดเร็วยิ่งขึ้น ซึ่งคาดว่าจะแล้วเสร็จภายในฤดูฝน
ความเห็นของผู้แจ้ง: ปัญหาแก้ได้ ถ้าทุกคนช่วยกันสอดส่อง แต่ต้องมีความมุ่งมั่นเหมือนคนในรูปครับ สู้ๆนพครับ
พื้นที่: แขวงลาดพร้าว เขตลาดพร้าว กรุงเทพมหานคร